**AIŠKINAMASIS RAŠTAS**

**SAVIVALDYBĖS TARYBOS SPRENDIMO PROJEKTUI „DĖL SAVIVALDYBĖS BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

Mažas pajamas gaunantys Savivaldybės būsto, išskyrus tarnybinių butų ir bendrabučio kambarių, nuomininkai, neišgalintys mokėti nustatyta tvarka apskaičiuoto Savivaldybės būsto nuomos mokesčio, turi teisę Savivaldybei teikti rašytinį prašymą dėl būsto nuomos sąlygų pakeitimo. Kartu su prašymu jie turi pateikti metinę gyventojo (šeimos) turto (įskaitant gautas pajamas) deklaraciją už praėjusius kalendorinius metus. Savivaldybės tarybos sprendimas dėl būsto nuomos sąlygų keitimo rengiamas, jei Savivaldybės būsto nuomininko (jo šeimos) deklaruotas praėjusių metų turtas (įskaitant gautas pajamas) atitinka Lietuvos Respublikos paramos būstui įsigyti ar išsinuomoti įstatymo (toliau - Įstatymas) 11 straipsnio 3 dalyje nurodytus dydžius ir jie atitinka kitas Įstatymo 9 straipsnio 1 dalyje nurodytas sąlygas teisei į socialinio būsto nuomą pagrįsti. Įsigaliojus priimtam Savivaldybės tarybos sprendimui dėl nuomos sąlygų pakeitimo, su nuomininke bus sudaryta socialinio būsto nuomos sutartis ir keičiamas Socialinio būsto fondo sąrašas.

Sprendimo projektu yra siūloma patenkinti savivaldybės būsto I. Simonaitytės g. 29-(*duomenys neskelbtini)*, Klaipėdoje, nuomininkės A. P. prašymą pakeisti nuomos sąlygas ir nuomoti jai būstą socialinio būsto sąlygomis. Teisę į būsto nuomos sąlygų pakeitimą nuomininkė pagrindė pateikta Metine gyventojo (šeimos) turto deklaracija už praėjusius kalendorinius 2021 metus.

**2. Projekto rengimo priežastys ir kuo remiantis parengtas sprendimo projektas.**

Pateiktos Metinės gyventojo (šeimos) turto deklaracijos už 2021 metus duomenimis savivaldybės būsto, I. Simonaitytės g. 29-(*duomenys neskelbtini)*, Klaipėdoje, A. P. praėjusių kalendorinių metų pajamas sudarė senatvės pensija, iš viso – 5424,00 Eur. Deklaruotos pajamos yra mažesnės už Įstatymo 11 straipsnio 3 dalies 1 punkte nurodytą maksimalų pajamų dydį vienam asmeniui, gyvenančiam Klaipėdos miesto savivaldybėje, teisei į socialinio būsto nuomą pagrįsti, tai yra - 46VRP=46x147=6762 Eur (VRP - Valstybės remiamas pajamų dydis nuo 2022-06-01 yra 147 Eur/mėn. vienam asmeniui).

Savivaldybės būsto I. Simonaitytės g. 29-(*duomenys neskelbtini)*, Klaipėdoje, nuomininkė A. P. nuo 2010-10-19 su Klaipėdos miesto savivaldybe sudarė neterminuotą gyvenamosios patalpos nuomos sutartį. Nuomos sutartyje be pagrindinės nuomininkės buvo įrašytas nuomininkės sūnus ir anūkė, kurie šiuo metu gyvena atskirai ir yra išsideklaravę iš minėto būsto.

Taip pat Klaipėdos miesto savivaldybės administracija, įvertinusi 2022-10-17 prašyme pateiktą informaciją, įsipareigoja pakeisti A. P. 4 kambarių butą į mažesnio ploto būstą ne vėliau nei per 6 mėnesius nuo Tarybos sprendimo įsigaliojimo. A. P. nuomojamo savivaldybės būsto I. Simonaitytės g. 29-(*duomenys neskelbtini)*, Klaipėdoje (4 kambariai, 73,39 kv. m. naudingojo ploto), nuomos mokestis už visą nuomojamą plotą yra 308,69 Eur/mėn. Pakeitus nuomos sąlygas, socialinio būsto nuomos mokestis būtų 123,48 Eur/mėn.

**3. Kokių rezultatų laukiama.**

Savivaldybės tarybai priėmus sprendimą, būtų patenkintas mažas pajamas gaunančios nuomininkės prašymas, užtikrinant jos teises į tolesnę būsto nuomą socialinio būsto nuomos sąlygomis, mokant mažesnį nuomos mokestį bei sudarytos prielaidos kreiptis dėl nuomos mokesčio lengvatų taikymo ir perkėlimo į mažesnio naudingojo ploto socialinį būstą.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6 . Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Lina Murauskienė